CELEX: C2006/108/49
Language: hu
Date: 2006-05-06 00:00:00
Title: T-87/06. sz. ügy:  2006. március 14-én  benyújtott kereset – L'Oréal kontra OHIM

6.5.2006   
            
            
               HU
            
            
               Az Európai Unió Hivatalos Lapja
            
            
               C 108/27
            
         2006. március 14-én benyújtott kereset – L'Oréal kontra OHIM
   (T-87/06. sz. ügy)
   (2006/C 108/49)
   A keresetlevél nyelve: angol
   Felek
   
      Felperes: L'Oréal S.A. (székhelye: Párizs, Franciaország) (képviselő: X. Buffet Delmas d'Autane ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Revlon (Svájc) S.A. (székhelye: Schlieren, Svájc)
   Kereseti kérelmek
   
               —
            
            
               Az Elsőfokú Bíróság helyezze hatályon kívül az OHIM negyedik fellebbezési tanácsának 2006. január 9-i, a B2116087. sz. felszólalási eljáráshoz kapcsolódó fellebbezésre vonatkozó határozatát (közösségi védjegybejelentés száma: 1 011 626);
            
         
               —
            
            
               Az Elsőfokú Bíróság az OHIM-ot kötelezze az ügy vonatkozásában felmerült valamennyi költség (és különösen a keresettel és a fellebbezéssel kapcsolatban felmerült költségek) viselésére.
            
         Jogalapok és fontosabb érvek
   
      A közösségi védjegy bejelentője: A felperes.
   
      Az érintett közösségi védjegy: A 3. osztályba tartozó áruk vonatkozásában lajstromozott „FLEXI DESIGN” szóvédjegy – védjegybejelentés száma: 1 011 626.
   
      A felszólalási eljárásban hivatkozott védjegy vagy megjelölés jogosultja: Revlon (Svájc) S.A.
   
      A hivatkozott védjegy vagy megjelölés: A „FLEX” nemzeti szóvédjegy a 3. és 34. osztályba tartozó áruk vonatkozásában
   
      A felszólalási osztály határozata: A felszólalásnak valamennyi áru vonatkozásában helyt ad.
   
      A fellebbezési tanács határozata: A fellebbezés elutasítása.
   
      Jogalapok: A 40/94 tanácsi rendelet 15. cikkének és 43. cikke (2) bekezdésének megsértése, mivel a Revlon (Svájc) S.A. által benyújtott bizonyítékot nem lehet a „FLEX” szóvédjegy kérdéses időszakban történő használata érvényes bizonyítékának tekinteni sem az Egyesült Királyság, sem Franciaország tekintetében.
   A Rendelet 8. cikke (1) bekezdése b) pontjának megsértése, mivel az ütköző védjegyek között nem áll fenn hasonlóság, következésképpen pedig összetéveszthetőség sem.